VEGA præsenterer:  **Den charmerende kæmpebaby D.R.A.M. byder på barnagtig glæde og mindeværdige hooks**

*Med mere end 100 millioner views på Youtube og 200 millioner afspilninger på Spotify er megahittet ”Broccoli” af amerikanske D.R.A.M. blevet en verdensomspændende succes. Det samme er D.R.A.M.s store smittende smil, som han bringer til Lille VEGA den 19. februar 2017.*

I oktober 2016 udkom D.R.A.M.’s længe ventede debutalbum *BIG BABY D.R.A.M.* Albummet indeholder fanfavoritterne ”Cash Machine” og ”Cute” samt den storhittende ”Broccoli”, som bl.a. har ligget nr. 1 på Billboards *Top Rap Songs* og har over 200 millioner afspilninger på Spotify.

Efter albummet udkom strøg det direkte til top 5 på Itunes liste over mest solgte hip hop/rap albums. Videoen til kæmpehittet ”Broccoli” har mere end 100 millioner views på Youtube, og er netop blevet udnævnt af [Pitchfork](http://pitchfork.com/features/lists-and-guides/9979-the-best-music-videos-of-2016/) som én af de 25 bedste musikvideoer i år 2016.

D.R.A.M. er ekstrem glæde og smittende humør og laver musik der spænder vidt blandt mange genre. [Soundvenue](http://soundvenue.com/musik/2016/11/d-r-a-m-sigter-efter-stjernerne-med-genreloes-regnbuerap-228649) siger om debutpladen: *”BIG BABY D.R.A.M. byder på barnagtig munter vellyd på et sindrigt fundament af både soul, funk, r’n’b, pop og hip hop, hvor både fremad- og tilbageskuende genrebestanddele danner grundlag for et smittende candyfloss-univers.”*

**Sjov og ballade med stor kvalitet**

Musikken bringer smil på læberne, og munterheden strømmer ud af den 28-årige rapper fra Virginia. Også på pladecoveret, hvor D.R.A.M. sidder med sin Goldendoodle ved navn Idnit. Men det er ikke kun underholdning på balladeniveau, som drager dig ind i D.R.A.M.’s univers. Musikken er af høj kvalitet og han viser, at han i den grad forstår at lave lækre beats samt levere solid vokal med elementer af soul og R&B.

**Fakta om koncerten:**

D.R.A.M. (US)
Søndag den 19. februar 2017 kl. 21.00
Lille VEGA, Enghavevej 40, 1674 København V
Billetpris 150 kr. + gebyr
Billetsalget starter fredag den 9. December kl. 10.00 via vega.dk og Ticketmaster